Martine Aubry
Store norske leksikon,Historie,Verdens historie og samtidshistorie,Europa,Frankrikes historie,Frankrikes samtidshistorie
Martine Aubry er en fransk politiker. Hun er datter av EU-kommisjonens tidligere president Jacques Delors.
Hun var viseborgermester i hjembyen Lille i 1995–2001 og har vært borgermester der siden 2001.Aubry var medlem av sosialistregjeringene i 1983–1984, 1991–1993 og 1997–2000, der hun var arbeids- og sosialminister.Fra 2008 til 2012 var hun leder for Sosialistpartiet. Hun ble valgt til ny leder etter en svært jevn avstemning mot Ségolène Royal. I september 2012 overtok Harlem Désir posisjonen som leder etter Aubry.Aubry var en av seks kandidater da Sosialistpartiet høsten 2011 gjennomførte primærvalg for å bestemme partiets kandidat under det franske presidentvalget i 2012. Ingen av kandidatene fikk mer enn 50 prosent av stemmene i første runde 9. oktober. Aubry gikk videre til andre runde med 30 prosent av stemmene, der hun sto opp mot sin forgjenger som leder av partiet, François Hollande, som fikk 39 prosent av stemmene.Andre runde ble gjennomført 16. august. Den endte med seier til Hollande, som fikk nær 57 prosent av stemmene, mot 43 prosent til Aubry.Aubry var også regnet som en av kandidatene til å bli statsminister etter Hollandes seier mot Nicolas Sarkozy under presidentvalget i 2012. Valget som statsminister falt imidlertid på Jean-Marc Ayrault. Les mer i Store norske leksikon Frankrikes samtidshistorie